Noverint universi ad quorum notitiam presentes litteræ pervenerint, quod ego Petrus, comes Nivernensis pro amore Dei et remedio animæ Philippi, domini Exolduni, charissimi sororii mei, qui cognomine Odo vocabatur, donavi abbati et monachis Sanctæ-Mariæ Fonteneti, Johannem de Geigny, et heredes ejus, cum universis rebus suis, tam acquisitis quam acquirendis, ab omnibus consuetudinibus, videlicet a festatione domorum, et decimis vini et bladi et ab omni chevauchia et exercitu, et a custodia villæ, et muri, et fossati, liberos et absolutos, in perpetuum possidendos. Et si aliquo casu de aliquo forefacto accusati fuerint, causa forefacti abbati vel monachis revertetur, et abbate vel monachis presentibus prædictus Johannes et heredes ejus secundum leges et usus Tornodori judicabuntur...... Ne quis hanc cartam infringere presumat; sed ut hoc ratum et inconcussum permaneat in posterum, sigilli mei impressione feci muniri. Hujus quoque rei testes sunt: Letericus de Altissiodoro; Milo, frater ejus; Petrus de Corcon; Radulphus, capellanus meus; Hemo, presbiter; Nicholaus et Vuillelmus de ..... prepositus Erasiaci. Actum apud Tornodorum, anno dominice Incarnationis Mº Cº LXº VIIIº, mense maio. Sola restat corrigia.